Hou Hanshu 88 - 20. fejezet


Suoche fejedelemség (20. fejezet)
Nyugatra a Suoche fejedelemségből haladva, Puli és Wulei városon át a Yuezhi birodalmat érjük el. Keletre 4550 km távolságra van Luoyang-tól.

A Xiongnu kán kihasználta a Nyugati régióban lévő káoszt, amit Wang Mang [i.sz. 9-24] okozott. Egyedül Yan - a Suoche uralkodó, aki erősebb volt a többi uralkodótól – állt ellent a bekebelezésnek. Előzőleg, Yuan császár uralkodása alatt [i.e. 48-33] kitüntették a fővárosban a császár szolgálatáért. Csodálta és tisztelte a Han birodalmat és a császári törvényeket kiterjesztette a saját nemzetére is. Megparancsolta az összes fiának, hogy egész életükön át hűen szolgálják a Han dinasztiát és soha ne fordítsanak hátat nekik. Yan az ötödik tianfeng évben [i.sz. 18] halt meg. Halálát követően kitüntették a “Hűséges és Dicső Uralkodó” címmel. Fia, Kang követte őt a trónon.

Guangwu császár [i.sz. 25-57] uralkodása kezdetén, Kang buzdította a szomszédos tartományokat, hogy álljanak ellent a Xiongnu törzseknek. Több mint 1000 emberrel, köztük tisztekkel és katonákkal támogatta és védte a volt Védelmi Tábornok feleségét és gyermekeit. Levelet küldött a Hexi tartományba, hogy megtudakolja a Han birodalom szándékait és személyesen is felajánlotta a csatlakozását, valamint támogatását a Han dinasztia részére.

Az ötödik jianwu évben [i.sz. 29] Hexi főparancsnoka, Dou Rong, követve a birodalmi utasításokat kinevezte Kang-ot a „Suoche uralkodója, a hősi cselekedetek véghezvivője, aki erényével szolgálja a Nyugati régió parancsnok-helyettesi rangját” címmel. Mind az 55 tartomány függött a birodalomtól.

A kilencedik évben [i.sz. 33] Kang meghalt. Halálát követően a „Tökéletes uralkodó” címmel tüntették ki. Öccse, Xian követte őt a trónon. Xian megtámadta és meghódította Jumi és Xiye tartományát. Megölte mind a két uralkodót és bátyjának, Kang-nak a két fiát nevezte ki Jumi és Xiye élére.

A tizennegyedik évben [i.sz. 38] Shanshan uralkodójával An-nal együtt követeket küldött a Császári palotába, hogy felajánlják szövetségüket. Ezt követően a Nyugati régió kapcsolatban állt a Han birodalommal. A Congling összes keleti tartománya Xian kezében volt.

A tizenhetedik évben [i.sz. 41] Xian ismételten elküldte adományait és kérte, hogy nevezzenek ki egy Védelmi Tábornokot. A császár kikérte Dou Rong Munkaügyi miniszterének véleményét. Dou Rong azon a véleményen volt, hogy Xian, fiai és testvérei – akik esküt tettek a Han-oknak – teljes mértékben megbízhatóak. Ezért elismerés lenne a részükre, ha Xian részére magasabb rangot adnának, hogy fenntartsa uralkodását és a védelmet.

A császár eztán, ugyanazt a követtel üzenve, mint akit Xian küldött neki, neki adományozta a „Nyugati régió Védelmi Tábornok” pecsétjét és címét, valamint adott neki harci szekeret, lobogókat, aranyat, brokátot  és hímzést.

Pei Zun, Dunhuang kormányzója, úgy mondják azt írta, hogy idegen törzseknek nem volna szabad ilyen hatalmas jogosultságot adományozni, és hogy ezek a rendeletek kétségbeesést okoznak a tartományokban. Ezért egy császári rendelet megparancsolta, hogy a Védelmi Tábornok pecsétet és címet vonják vissza és helyébe a „A Nagy Han Tábornok” pecsétet és rangot emelte. Xian követe megtagadta, hogy a cserét elvégezze, végül Pei Zun erőszakkal tette meg mindezt.

Következésképpen, Xian bosszús lett. Ráadásul tévedésből „A Nagy Védelmi Tábornok”-nak nevezte magát és levelet küldött az összes tartományba. A tartományok mind elfogadták őt és a „Kán” címet adták neki. Xian fokozatosan követelőzővé vált, súlyos kötelezettségeket és adókat követelt. Többször megtámadta Qiuci-t és a más tartományokat is. A tartományok aggódtak és rettegtek.

A huszonegyedik év telén [i.sz. 45] 18 uralkodó, Közeli Jushi uralkodója, Shanshan, Yanqi és még mások, elküldték a fiaikat, hogy a császár szolgálatába álljanak és kincseket ajánlottak fel neki. Ennek eredményeként, meghallgatták őket amint egymás után könyörögtek, földre borulva esdekeltek, abban a reményben, hogy megszerezzék a Védelmi Tábornokságot. A császár - figyelembe véve, hogy a Birodalom közepén alig kezdett el a béke kialakulni és hogy az északi határvidékek rendezetlenek - az összes alattvaló herceget bőséges ajándékokkal küldte haza.

Ugyanekkor, Xian a hadseregének erejétől megszállottan, meg akarta szerezni a Nyugati régiókat, és egyre többet támadott. A tartományok, megtudva hogy nem küldenek Védelmi Parancsnokot és hogy az összes alattvaló herceget hazaküldték, aggódtak és megrémültek. Ezért levelet küldtek Dunhuang kormányzójának, arra kérve őt, hogy helyezze őket és alázatos fiaikat a védelme alá, úgy hogy ezt kinyilatkoztathassák Suoche uralkodójának, és elmondhassák neki, hogy a fiatal alázatos fiaik védve vannak, mert egy Védelmi Tábornokot küldenek. Ezután Xian abba hagyná az ellenségeskedést. Pei Zun hivatalos jelentést küldött a császár tájékoztatására, amit ő el is fogadott.

A huszonkettedik évben [i.sz. 46] Xian megtudva, hogy nem küldenek Védelmi Tábornokot, levelet küldött An részére, Shanshan fejedelmének, megparancsolva neki, hogy vágja el a Han birodalomba vezető utat. An nem fogadta el a parancsot és megölte a követet. Xian megharagudott és katonákat küldött, hogy támadják meg Shanshan-t. An harcba szállt, de legyőzték és a hegyekbe menekült. Xian megölt és túszul ejtett több mint ezer férfit, majd visszavonult.

Azon a télen [i.sz. 46] Xian visszatért és megtámadta Qiuci-t, megölte az uralkodót, és lerohanta a tartományt. Shanshan alattvaló hercege, Yanqi és a többi tartomány hosszú ideig védelem alatt voltak Dunhuang-ban, de aggodalmukban elmenekültek és visszatértek a birodalmaikba.

Shanshan uralkodója levelet írt a császárnak, vágyakozását kifejezve arra vonatkozóan, hogy visszaküldje fiát a császár szolgálatába és ismételten könyörgött, hogy küldjenek Védelmi Parancsnokot, elmondva, hogy ha nem küldenek egyet, kénytelen lesz a Xiongnu-knak engedelmeskedni. A császár ezt válaszolta:

„Jelen pillanatban nem tudunk követeket és birodalmi hadsereget küldeni, így jó kívánságaik ellenére, minden tartománynak meg kell találnia a módját, hogy amint tud segítsen, bárhogy is tud keleten, nyugaton, délen és északon.” 

Ezt követően, Shanshan és Jushi ismét csatlakozott a Xiongnu-khoz. Eközben, Xian egyre vérengzőbbé vált. Guisai(?) fejedelme, azzal számolva, hogy a birodalma messze távol van, megölte Xian követét. Xian megtámadta és megölte őt. Kijelölt egy gazdag nemest a városból, Si Jian-t, Guisai fejedelmének. Továbbá Xian kiválasztotta a saját fiát Ze Luo-t, hogy Qiuci fejedelme legyen. Xian, figyelembe véve Ze Luo fiatalságát, leválasztott egy részterületet Qiuci-ból, amiből megalakította Wulei tartományát. Áttelepítette Si Jian-t Wulei fejedelmi posztjára, és kinevezett egy másik nemest Guisai fejedelem trónjára.

Néhány évvel később Qiuci tartomány emberei megölték Ze Luo-t és Si Jian-t, és követeket küldtek a Xiongnu-khoz, hogy nevezzenek ki más uralkodót a helyükre. A Xiongnu-k kineveztek egy másik Qiuci nemest, Shen Du-t, hogy legyen Qiuci fejedelme, aki a Xiongnu-k alá tartozott.

Mivel Da Yuan nem fizette a hadisarcot és az adókat, Xian személyesen adott parancsot arra, hogy több tízezer férfit sorozzanak be a tartományokból és támadják meg Da Yuan-t. Yan Liu, Da Yuan fejedelme elé járult, hogy behódoljon Xian-nak. Xian kihasználta mindezt, és visszavitette őt a saját tartományába. Majd áthelyezte Jumi fejedelmét, Qiao Saiti-t, Da Yuan fejedelmi cimére. Ezt követően Kangju többször megtámadta őt ott és Qiai Saiti végül több mint egy év múlva hazamenekült. Xian később kinevezte őt Jumi fejedelmének, majd Yan Liu-t visszaküldte Da Yuan-ba, megparancsolva neki, hogy hozza el a szokásos hadisarcot és adományokat.

Xian elűzte Yutian uralkodóját is, Ligui leendő fejedelmét, Yu Lin-t, és fivérét, a trónörököst tette meg Khotan uralkodójává.

Egy évvel később Xian arra gyanakodott, hogy a tartományok lázadást terveznek ellene, ezért beidézte Khotan, Jumi, Gumo, Zihe  uralkodóját és megölte mindet. Nem nevezett ki többé uralkodót, hanem tábornokokat küldött, hogy fenntartsák a parancsait és védjék ezeket a tartományokat. Rong Wang, Weishi fia, csatlakozott a Han birodalomhoz, akik Megbízott Hadsereg Herceg-nek nevezték őt. Egy Suoche-i tábornokot - De herceget – küldték Yutian-ba és hatalmat gyakoroltak a felbőszült emberek felett. 

A harmadik yongping évben [i.sz. 60] Ming császár uralkodása alatt, a város egyik magas rangú tisztje – Dumo – látott egy vaddisznót. Kiment a városból, hogy lelője a vaddisznót, de a disznó azt mondta neki: „Ne lőj le, cserébe segítek megölni a herceget.” Ezt követően Dumo összeesküvést szervezett testvéreivel és megölték De herceget. Viszont egy másik magas rangú tiszt, a bitang Xiu Mo összeszövetkezett Han Rong-gal és más kínaival együtt, hogy megöljék Dumo-t és testvéreit és azután kinevezte magát Yutian fejedelmének. A Jumi tartomány embereivel együtt megtámadta és megölte Suoche tábornokát, aki Pishan-ban tartózkodott. Ezután visszavonult katonáival.

Xian ekkor elküldte a trónörökösét, helytartóját, valamint tábornokokat vezénylet más tartományokból 20.000 katona élén, hogy megtámadja a gaz Xiu Mo-t. A lázadó elébe ment és csatában leverte Suoche seregét. A hadsereg elmenekült, de több 10.000 katonát megöltek. Xian ismét több 10.000 katonát sorozott be más tartományokból, és személyesen vezetett támadást a bitang Xiu Mo ellen. A lázadó ismét győzelmet aratott és az ellenség több mint a felét lefejezte. Xian feladta és elmenekült, majd visszatért a saját tartományába. A bitang Xiu Mo továbbnyomult és körbevette Suoche-t, de egy nyíl eltalálta és megölte, a katonái pedig visszavonultak Yutian-ba.

Suo Yule, Yutian helytartója kinevezte Guang De-t, a bitang Xiu Mo bátyját uralkodónak. A Xiongnu-k, Qiuci és más törzsekkel együtt megtámadták Suoche-t, de nem tudták bevenni a várost.

Később Guang De, látva Suoche meggyengülését, felelősséget vállalt a városért és elküldte fivérét – Állami Védelmi Minisztert – egy sereget vezényelve, hogy támadja meg Xian-t. Xian egy csapatnyi felfegyverzett sereget küldött követként, hogy békét kössön Guang De-vel. Guang De apját előzőekben Suoche-ben tartották fogva több éven keresztül. Xian visszaküldte Guang De apját és lányait hozzá adta Guang De és testvéreihez, akik visszavonták seregeiket és elvonultak.

A következő évben [i.sz. 61] Suoche kormányzója – Qie Yun – Xian megtorlásától aggodva másokkal szövetkezve Yutian-hoz akarták csatlakoztatni a várost. Yutian fejedelme – Guang De – más tartományokból toborzott 30.000 katona élén megtámadta Suoche-t. Xian a városban maradt, hogy megvédje és üzenetet küldött Guang De részére: „Visszaadtam az apádat és adtam egy feleséget részedre. Miért támadsz engem?” Guang De azt válaszolta neki: „Ó fejedelem, te vagy az apja a feleségemnek. Régóta nem találkoztunk. Azt akarom, hogy találkozzunk és mindkettőnket két férfi kísérjen el a városfalakon kívülre, hogy szövetséget kössünk.”

Xian konzultált Qie Yun-nal erről. Qie Yun ezt mondta neki: „Guang De a Te vejed, ki kell menned találkozni vele és megfelelő szövetséget kötni a családon belül.” Xian meggondolatlanul kiment ezután. Guang De elfogta és rabul ejtette őt. Ráadásul, Qie Yun és az emberei hagyták Yuitan katonáit, hogy bejöjjenek a városba és elfogják Xian feleségét és gyerekét. Guang De bekebelezte Xian uradalmát. Láncba verette Xian-t és magával hurcolta a hazájába. Egy évvel később megölte őt.

Amikor a Xiongnu-k meghallották, hogy Guang De elfoglalta Suoche-t, 5 tábornokot küldtek több mint 30.000 katona élén, akiket a 15 tartományból, köztük Yanqi, Weili és Qiuci tartományból soroztak, hogy elfoglalják Yutian-t. Guang De-t kérték, hogy csatlakozzon hozzájuk. Guang De elküldte a trónörökösét zálogként és ígérte, hogy minden évben prémeket küld majd a Xiongnu-knak. Télen, a Xiongnu-k megparancsolták a seregnek, hogy vigyék Xian fiát - Bu Juzheng-t, aki a az Ő túszuk volt – Suoche-ba, hogy kinevezzék őt uralkodónak. Guang De ismét megtámadta és megölte őt, és saját fiát, Qi Li-t ültette a trónra. Mindez Zhang császár uralkodása alatt történt a harmadik yuanhe évben [i.sz. 86].

Mialatt mindez történt, Ban Chao Védelmi Parancsnok  hadsereget gyűjtött több tartományból, hogy hadjáratot vezessen Suoche megtámadására. Látványosan elfoglalta Suoche-t. Ettől kezdve Suoche a Han birodalom része lett. Ezeket már Ban Chao életrajzánál mind leírtuk. Elhagyva Suoche-t észak-nyugatra Shule területeit találjuk.

Hivatkozások

Források
Történelmi szövegek gyűjteménye Silk Road Seattle
A kínai történelem időszakai Nien hao (年號) - Wikipédia - Uralkodói érák
Eredeti kínai szöveg Hou Hanshu (后汉书) - 88 (八十八)

Történelem